ชาวนา-ชาวไร่ไทยยังจนกรอบ
มึนดัชนีสินค้าเกษตรฉุดไม่อยู่ ยาง-ปาล์มพุ่งรับราคาน้ำมันดิบ,น.ส.จริยา สุทธิไชยา รองเลขาธิการ สำนักงานเศรษฐกิจการเกษตร (สศก.) เปิดเผยว่า ดัชนีราคาสินค้าเกษตรในเดือน พ.ย.59 เพิ่มขึ้น 3.04% จากช่วงเดียวกันของปีที่ผ่านมา (พ.ย.58) โดยสินค้าที่ราคาปรับตัวสูงขึ้น ได้แก่ ยางพารา เนื่องจากราคาน้ำมันดิบมีแนวโน้มปรับตัวสูงขึ้นและผู้ประกอบการในประเทศแย่งกันรับซื้อยางพาราเพื่อส่งมอบประเทศผู้ผลิตยางล้อ และปาล์มน้ำมัน เนื่องจากราคาน้ำมันดิบในประเทศผู้ส่งออกน้ำมัน (โอเปก) ปรับตัวสูงขึ้นส่งผลให้ความต้องการน้ำมันปาล์มดิบเพื่อผลิตไบโอดีเซลทดแทนน้ำมันดิบเพิ่มขึ้น ส่วนสินค้าที่ราคาปรับตัวลดลง ได้แก่ ข้าวเปลือกเจ้าความชื้น 15% เนื่องจากความต้องการข้าวในตลาดโลกชะลอตัวส่งผลให้ราคาที่เกษตรกรขายได้ลดลงจากช่วงเดียวกันของปีที่ผ่านมา ทั้งนี้ เดือน ธ.ค.59 คาดว่าดัชนีราคาสินค้าเกษตรจะเพิ่มขึ้นเมื่อเปรียบเทียบกับเดือนที่ผ่านมา โดยสินค้าที่มีราคาเพิ่มขึ้น ได้แก่ ยางพารา อย่างไรก็ตาม ในส่วนของภาพรวมรายได้ วัดจากดัชนีรายได้เกษตรกรในเดือน พ.ย.59 ลดลงจากเดือน พ.ย.58 ประมาณ 0.41% แม้ว่าดัชนีราคาปรับตัวเพิ่มขึ้น 3.04% ขณะที่การลดลงของดัชนีผลผลิต 3.35% ส่งผลกระทบต่อภาพรวมทำให้ดัชนีรายได้เกษตรกรลดลงเล็กน้อย,ขณะที่ดัชนีผลผลิตสินค้าเกษตรเดือน พ.ย.59 ลดลง 3.35% เมื่อเทียบกับช่วงเดียวกันของปีที่ผ่านมา โดยสินค้าที่ผลผลิตเพิ่มขึ้น ได้แก่ ปาล์มน้ำมัน สุกร ไก่เนื้อ ไข่ไก่ และกุ้งขาวแวนนาไม ส่วนสินค้าที่ผลผลิตลดลง ได้แก่ ข้าวเปลือกเจ้า และข้าวโพดเลี้ยงสัตว์ อย่างไรก็ตาม เมื่อเปรียบเทียบกับเดือน ต.ค.ที่ผ่านมาดัชนีผลผลิตเพิ่มขึ้น 110.04% โดยสินค้าสำคัญที่ผลผลิตเพิ่มขึ้น ได้แก่ ข้าวเปลือกเจ้า ยางพารา สับปะรดโรงงาน และกุ้งขาวแวนนาไม ทั้งนี้ในเดือน ธ.ค.59 คาดว่าดัชนีผลผลิตจะเพิ่มขึ้น และสินค้าสำคัญที่ออกสู่ตลาดมาก ได้แก่ ข้าวเปลือกเจ้า ปาล์มน้ำมัน และยางพารา.
น.ส.จริยา สุทธิไชยา รองเลขาธิการ สำนักงานเศรษฐกิจการเกษตร (สศก.) เปิดเผยว่า ดัชนีราคาสินค้าเกษตรในเดือน พ.ย.59 เพิ่มขึ้น 3.04% จากช่วงเดียวกันของปีที่ผ่านมา (พ.ย.58)
ชาวนา,ชาวไร่,สินค้าเกษตร,ชาวนายังจน,ดัชนีราคาสินค้าเกษตร